Suosittelemme aina tarkistamaan tuotteen omat pesuohjeet sekä noudattamaan niitä. Löydät jokaisen Halti-tuotteen omat pesuohjeet niiden pesulapusta. Merinovilla-aluskerrastot eivät tarvitse yhtä paljon pesua, kuin tekniset aluskerrastot. Merinovilla on antibakteerinen materiaali, joka puhdistaa itsensä, joten konepesua ei aina tarvita. Useimmiten riittää, että merinokerrasto tuuletetaan käytön jälkeen. Merinotuotteen vähäinen pesu myös pidentää sen käyttöikää. Mikäli merinovillakerrasto tarvitsee pesun, suosittelemme käyttämään pesukoneen villalle tarkoitettua pesuohjelmaa sekä villapesuainetta. Lue merinovillasta lisää täällä.